Ła Łivensa ła xe un fiume inportante de a Venesia longo 112 km che el desboca inte el Mar Adriatico. La Livenza la nasse de grande bariane valchiusane, el Gorgazzo e la Santissima, co na portada de cerca 15 m³/s pressoché costante e in quantità minor el Molineto, che el desboca ai piè de le montagne del inte el comun de Polcenigo inte la Region Friul-Venexia Zulia. La Livenza la chiapa longo el so parcorso da drita anca le aque de altri fiumi de sortiva a caratar regolar cofà el Meschio e el Montegan e da zanca, a Meduna de Livenza, quele a caratar de progno del fiume Meduna, el so principal tribuario che, co i so fluenti Celina, Colvera e Noncelo i drena tuta la banda montana del so basin. Longo el so corso el fiume el segna par na bona parte del so parcorso el confin intra el Vèneto e el Friul bagnando piassè comuni intra i quai: Càneva, Sacil, Brugnera, Mota de Livenza e San Stin de Livenza.